Diverradennoù an troioù-bale, programm an abadennoù war ar gwenodennoù hag er bourk, roll ar fest-noz ha titouroù a-leizh a zo bet lakaet enlinenn. A-benn nebeut e vo ouzhpennet ar fotoioù diwezhañ ivez. Warc’hoazh e krogo tud a-youl-vat Tro Menez Are da staliañ an traoù evit diriaou. Ha diriaou e vo hollgaer an amzer war a-seblant ! Pebezh chañs ! Bez’e vo koadoù evit disheoliañ, gwazhioù-dour hag a zegaso un dakenn freskadur, gweledvaoù bamusoc’h c’hoazh gant un amzer dizolo ha splann… Dleout a rafe bezañ un Tro Menez Are dispar !